ROZHODNUTIE KOMISIE
z 8. augusta 2008,
ktorým sa mení a dopĺňa rozhodnutie 2007/27/ES, ktorým sa prijímajú určité prechodné opatrenia týkajúce sa dodávok surového mlieka do prevádzkarní na spracovanie mlieka a spracovania tohto surového mlieka v Rumunsku v súvislosti s požiadavkami nariadení Európskeho parlamentu a Rady (ES) č. 852/2004 a (ES) č. 853/2004
[oznámené pod číslom K(2008) 4215]
(Text s významom pre EHP)
(2008/663/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Zmluvu o pristúpení Bulharska a Rumunska,
so zreteľom na Akt o pristúpení Bulharska a Rumunska, a najmä na jeho článok 42,
keďže:
(1)
V rozhodnutí Komisie 2007/27/ES (1) sa stanovujú zoznamy prevádzkarní na spracovanie mlieka v Rumunsku, ktoré sú v súlade so štrukturálnymi požiadavkami stanovenými v nariadení Európskeho parlamentu a Rady (ES) č. 852/2004 (2) (prevádzkarne, ktoré spĺňajú požiadavky) a ktoré majú povolenie prijímať a spracúvať surové mlieko, ktoré nespĺňa požiadavky nariadenia Európskeho parlamentu a Rady (ES) č. 853/2004 (3) (mlieko, ktoré nespĺňa požiadavky).
(2)
V kapitole I prílohy k rozhodnutiu 2007/27/ES sa uvádza zoznam prevádzkarní, ktoré spĺňajú požiadavky a majú povolenie prijímať a spracúvať bez oddelenia mlieko, ktoré spĺňa požiadavky, a mlieko, ktoré požiadavky nespĺňa. V kapitole II tejto prílohy sa uvádza zoznam prevádzkarní, ktoré spĺňajú požiadavky a majú povolenie oddelene prijímať a spracúvať mlieko, ktoré spĺňa požiadavky, a mlieko, ktoré požiadavky nespĺňa.
(3)
Rozhodnutie 2007/27/ES bolo zmenené a doplnené rozhodnutiami Komisie 2007/557/ES (4) a 2008/452/ES.
(4)
Jedna z prevádzkarní uvedených v kapitole I prílohy k rozhodnutiu 2007/27/ES sa rozhodla spracúvať len mlieko, ktoré spĺňa požiadavky. Táto prevádzkareň by sa preto mala vypustiť zo zoznamu v kapitole I tejto prílohy.
(5)
Okrem toho určité prevádzkarne na spracovanie mlieka sú teraz v súlade s právnymi predpismi Spoločenstva. Tieto prevádzkarne spracúvajú mlieko, ktoré spĺňa požiadavky, a mlieko, ktoré požiadavky nespĺňa, bez oddelenia, a preto by sa mali pridať do zoznamu v kapitole I prílohy k rozhodnutiu 2007/27/ES.
(6)
Kapitola I prílohy k rozhodnutiu 2007/27/ES by sa preto mala zodpovedajúcim spôsobom zmeniť a doplniť.
(7)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Kapitola I prílohy k rozhodnutiu 2007/27/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 8. augusta 2008